projecte-aina/catalan_government_crawling huggingface dataset:
Descobrireu un fons documental únic que recull l'experiència, la veu i la visió femenines.
A la vostra disposició, un ampli ventall de serveis gratuïts per a tota la ciutadania: préstec, suport i acompanyament a la recerca, visites guiades, etc.
Trobareu les dones estudiades des de totes les vessants del coneixement humà: filosofia, religió, art, literatura, història, tecnologia, economia, periodisme, sociologia, ciències polítiques, salut, treballs o dret.
Martorell, Manuel; Marquès, Salomó; Agulló, Maria del Carmen.
Terrassa: Arxiu Comarcal del Vallès Occidental: Arxiu Històric del Terrassa, 2017
Biografies rellevants de les nostres emprenedores: 2018.
Nannerl Mozart, Clara Wieck Schumann (1819-1896), Fanny Cacilie Mendelssohn (1805-1847) o Alma Marie Schundler, coneguda com Alma Mahler (1879-1964), compartiren cognom amb grans compositors que foren germans i marits, però no compartiren les mateixes oportunitats per desenvolupar les seves aptituds ni tampoc el merescut reconeixement.
Celebrem aquest 7 d'octubre, el Dia Mundial de la Música, rendint homenatge i visibilitzant aquestes i moltes altres músiques i compositores que han contribuit a la història de la música, compartint la guia Música de compositores i la Guia de música pop-rock.
L'1 d'octubre se celebra el Dia Internacional de la Gent Gran.
Amb el dossier documental Dones grans volem trencar clixés sobre el que significa envellir per a les dones, desmuntar els tòpics i reivindicar que les veus femenines de totes les edats siguin escoltades i reconegudes: consulteu el dossier documental.
El Dia de les Escriptores és una celebració, de caràcter anual, que se celebra el dilluns més pròxim a la data del 15 d'octubre, en commemoració de la data de la mort de l'escriptora Santa Teresa de Jesús.
És una commemoració que va sorgir com una iniciativa per fer visible el treball de les escriptores en la literatura i combatre la discriminació que han sofert al llarg de la història.
Des del Centre de Documentació Joaquima Alemany i Roca volem també contribuir a la visibilització del llegat de les dones escriptores compartint algunes guies de recursos documentals que teniu disponibles al centre:
Us presentem un recull de 120 postals literàries editades per la Institució de les Lletres Catalanes, que reprodueixen versos i fragments de textos d'escriptores de la literatura catalana.
Accés a les postals literàries.
Tots els artiques de les últimes revistes arribades al Centre de Documentació Joaquima Alemany i Roca, al vostre abast.
Aquestes són les darreres adquisicions incorporades al fons documental.
Les podeu consultar i obtenir en préstec visitant el Centre de Documentació Joaquima Alemany i Roca.
L'adreça del Centre de Documentació Joaquima Alemany i Roca és: Pl.
Pere Coromines, núm. 1 (08001, Barcelona).
Els Centre de Documentació Joaquima Alemany i Roca és obert de dilluns a divendres, de 9 a 14 hores.
Tardes: hores convingudes (demaneu cita prèvia per telèfon: 93 495 16 09).
Tancat els dies 24 i 31 de desembre, els dissabtes i els dies festius.
El fons documental del Centre de Documentació Joaquima Alemany i Roca es pot consultar a través del Catàleg de les Biblioteques Especialitzades de la Generalitat, disponible al web institucional.
La primera vegada caldrà presentar el DNI o passaport, omplir una fitxa amb les dades personals i a partir d'aquest moment, ja quedeu registrats/ades com a usuaris/àries del Centre de Documentació Joaquima Alemany i Roca.
No haureu de presentar cap document identificatiu les properes ocasions que vulgueu utilitzar el servei de préstec.
Sí, podeu reservar documents telefònicament (93 495 16 09) o a través del formulari de contacte.
Si el document que necessiteu està en préstec també el podeu reservar des del vostre espai personal al Centre de Documentació Joaquima Alemany i Roca.
Els documents reservats es guarden durant una setmana, passat aquest període els documents es tornen a posar en circulació.
Podeu agafar fins a 30 documents en préstec: 15 llibres, 9 CD-ROM, 6 DVD, etc. En el cas de les pel·lícules cinematogràfiques, podeu disposar d'un màxim de 4.
El termini de préstec és de 15 dies, tot i que es poden fer dues renovacions de préstec (sempre que cap altre usuari/ària hagi reservat aquests documents).
Per tant, els documents es poden tenir en préstec durant un mes i mig, com a màxim.
Per renovar el préstec heu de posar-vos en contacte amb el Centre de Documentació Joaquima Alemany i Roca presencialment, telefònicament (93 495 16 09) o a través del formulari de contacte.
També podeu renovar els documents que teniu en préstec a través del vostre espai personal al Catàleg del Centre de Documentació Joaquima Alemany i Roca.
Si voleu donar-nos fons bibliogràfic o un exemplar dels vostres treballs d'investigació, contacteu-nos a través de la bústia del Centre de Documentació indicant-nos de quin tipus de documentació es tracta.
Inici del servei de préstec amb cita prèvia i retorn de documents
A partir del 8 de juny el Centre de Documentació Joaquima Alemany i Roca torna a obrir les seves portes en l'horari habitual de 9 h a 14 h, per iniciar el servei de préstec personal de documents amb cita prèvia.
En aquesta fase, l'obertura del Centre és exclusivament per a la recollida dels documents sol·licitats prèviament i no es podrà accedir en cap cas a la col·lecció de documents ni és permetrà l'ús dels ordinadors públics, fotocopiadora ni altres dispositius.
Continuem oferint-vos tots els serveis virtuals de consulta i informació bibliogràfica i us informarem de les novetats al web i xarxes socials de l'Institut Català de les Dones.
Per qualsevol dubte o aclariment podeu contactar amb nosaltres a través del telèfon 93 495 16 09 o per correu electrònic a l'adreça [EMAIL].
El Centre de Documentació Joaquima Alemany i Roca de l'Institut Català de les Dones promou i afavoreix l'estudi i la investigació sobre les dones mitjançant la informació bibliogràfica i documental que recull, organitza i difon.
És obert a estudiants/es, investigadores o investigadors, professionals, entitats, associacions i a qualsevol persona interessada en el tema, a les quals ofereix informació i documentació referent a les dones en diverses àrees temàtiques com: ciència, filosofia, sociologia, política, cultura, dret, història, educació, família, teoria feminista, treball, economia, art, antropologia, literatura, legislació, psicologia, salut, etc.
El Centre de Documentació Joaquima Alemany i Roca és membre de la Xarxa de Biblioteques Especialitzades de la Generalitat de Catalunya ( aquest vídeo explica què són i quina tasca fan les BEG) i de la Xarxa de Centres de Documentació i Biblioteques de Dones.
Des del curs escolar 2019-2020, el Centre de Documentació forma part del projecte Apadrina el teu equipament, coordinat per la Fundació Tot Raval, que té l'objectiu d'apropar els equipaments culturals del Raval a l'alumnat dels centres educatius del barri, a través del desenvolupament de projectes de llarga durada integrats en el currículum acadèmic.
El curs 2019-2020 col·laborem amb l' Institut Miquel Tarradell
L'ONU va declarar el 25 de novembre com a Dia Internacional per a l'Eliminació de la Violència envers les Dones en commemoració al violent assassinat de les germanes Mirabal, el 25 de novembre de 1960, a mans de la policia secreta del dictador Rafael Trujillo a la República Dominicana.
Per al moviment popular i feminista de la República Dominicana, històricament, aquestes dones han simbolitzat la lluita i la resistència.
Amb motiu de la diada, us presentem un seguit de guies bibliogràfiques sobre les diferents formes de violència masclista:
- Violències masclistes - Violències sexuals
- Guia de recursos - Eines contra l'assetjament sexual
- Masculinitat i violència - Mutilació genital femenina
- Dones diverses, dones en situació de violència masclista
- Bibliografia del I Congrés Internacional per a l'Erradicació de les Violències Masclistes
El Centre de Documentació Joaquima Alemany i Roca posa a la vostra disposició una guia d'audiovisuals que tracten la violència envers les dones.
Podeu consultar la sinopsi cliclant sobre les caràtules de la guia.
Tots els materials estan disponibles en préstec i són molt adequats per preparar activitats de prevenció i sensibilització.
Tots els articles de les últimes revistes arribades al Centre de Documentació Joaquima Alemany i Roca, al vostre abast.
Selecció d'articles sobre violència masclista elaborada a partir dels últims números de les revistes especialitzades disponibles al fons del Centre de Documentació Joaquima Alemany i Roca:
Aquestes són les darreres adquisicions incorporades al fons documental.
Les podeu consultar i obtenir en préstec visitant el Centre de Documentació Joaquima Alemany i Roca.
A l'octubre el Centre de Documentació Joaquima Alemany i Roca va rebre la visita d'un grup d'estudiants del Cicle Formatiu de Grau Superior "Promoció d'Igualtat de Gènere" de l'Institut Can Vilumara.
Les futures i futurs professionals en promoció de la igualtat hi van trobar materials adients i complementaris als continguts del seu grau.
També va visitar el centre un grup d'usuàries i usuaris d'ASOCIDE Catalunya, l' Associació de persones sordcegues de Catalunya, que van poder conèixer la història, recursos i serveis del Centre.
Si també voleu fer una visita podeu sol·licitar-la aquí: http://bit.ly/2BlwhZl
L'Estatut d'Autonomia de Catalunya estableix el mandat als poders públics de promoure la igualtat de totes les persones amb independència de l'origen, la nacionalitat, el sexe, la raça, la religió, la condició social o l'orientació sexual.
El poders públics també han de promoure l'eradicació del racisme, l'antisemitisme, la xenofòbia, l'homofòbia i qualsevol altra expressió que atempti contra la igualtat i la dignitat de les persones.
Així mateix, la Llei 17/2015, del 21 de juliol, d'igualtat efectiva de dones i homes, estableix, com un dels principis d'actuació dels poders públics, la interpretació de totes les polítiques i actuacions dels poders públics d'acord amb la perspectiva de les dones, de manera que es facin visibles i es reconeguin les diferències, entre altres, de les singularitat i les particularitats d'orientació i identitat sexuals de dones i homes sense exclusions de cap tipus. (article 3)
Advocat exercent amb més de 18 anys d'experiència.
Tinc despatx propi a Vilanova i la Geltrú i Barcelona.
La meva especialitat és el dret contenciós administratiu, per això em dedico a jurisdiccions que estan en l'ordre provincial, català, estatal, suprem i constitucional.
En els darrers anys he treballat en la defensa dels drets humans i les llibertats fonamentals perquè la jurisdicció ordinària que es dedica a la protecció d'aquests drets, la contenciosa administrativa, és la meva especialitat.
En un inici vaig començar portant temes de contenciós electoral com el dret fonamental al sufragi i he anat ampliant fins a altres drets que tenen a veure amb la no discriminació i igualtat entre homes i dones.
Altres àmbits del dret en què exerceixo són aquells relacionats amb el procediment sancionador, en responsabilitat patrimonial de les administracions públiques i també responsabilitat comptable de tots els poders públics o persones que es dediquin o tinguin una posició de comptedant.
També em dedico a l'àmbit laboral.
Sóc especialista en dret laboral públic i defenso els drets dels treballadors en l'àmbit de les administracions públiques.
Altres especialitats meves són el dret civil, l'urbanisme i el medi ambient, matèries per les quals he fet mestratges, i el dret de família que va ser la meva primera dedicació com a advocada.
Els meus clients em defineixen com una persona que genera confiança en la meva competència professional; és per aquest motiu que si necessiten, un altre cop, els serveis d'un advocat tornen al meu despatx.
La meva trajectòria professional s'ha centrat en la violència masclista i processos de victimització en diferents entorns.
He pogut participar en projectes de cooperació internacional amb diferents entitats treballant en països com El Salvador, la índia o el Brasil (entre d'altres).
He dut a terme atenció directa a dones supervivents de la violència masclista, així com intervencions en situacions de crisi o emergències en diferents contextos.
He desenvolupat tasques formatives en entorns universitaris, així com amb altre operadors com ara els policials.
També he desenvolupant polítiques públiques en el marc de la seguretat pública (Dept d'Interior) amb la perspectiva de gènere, dissenyant, impulsant i executant plans estratègics en aquest àmbit.
He participat en diversos projectes europeus i també m'he especialitzat en temes de violència sexual, tràfic d'éssers humans i el trauma psicològic.
Actualment estic desenvolupant la meva tesi doctoral.
Col·laboro habitualment en diferents mitjans de comunicació i participo habitualment en col·loquis o jornades impartint conferències.
Sóc llicenciada des de l'any 1996 i doctora des de l'any 2003 en història, per la Universitat de Barcelona.
Acadèmicament faig recerca i imparteixo docència en els àmbits d'història de les dones i de metodologies feministes.
A nivell tècnic tinc experiència en incorporar perspectives feministes i enfocaments de gènere en polítiques, plans d'inclusió i en desenvolupament, tant a nivells d' institucions, com d'ens locals i de projectes de cooperació.
Des de l'any 1996 i fins l'any 2006 vaig desenvolupar paral·lelament, a l'Amèrica Llatina, docència i recerca a la universitat en temes de gènere d'una banda, i gestió de projectes pel desenvolupament a diverses ONGs per l'altra.
En el darrer període d'aquesta etapa, a més, vaig treballar amb diversos sectors de la societat civil i amb representants de l'àmbit de les polítiques públiques en processos i projectes pels drets de les dones com a Directora del Programa de Estudios de Género a la Universidad Nacional Mayor de San Marcos, a Lima.
Des d'aquí vaig treballar amb diferents organitzacions feministes a nivell de Regió llatinoamericana i vaig coordinar el treball cooperat amb el Centre Llatinoamericà de Sexualitats, amb seu a Brasil, amb qui impulsàrem polítiques LGTBI.
Tinc experiència en cerca de recursos públics i privats per poder desenvolupar projectes des d'entitats, associacions, ONGs i universitats públiques.
He dissenyat i gestionat projectes educatius i he dirigit equips i projectes, així com àrees de treball de projecció institucional.
Tot això, sobre tot, entre els anys 2007 i 2015 a l'administració pública.
Tinc experiència en diagnosi i en elaboració d'informes, tant a nivell acadèmic com a nivell de projectes vinculats a entitats o a institucions públiques.
En els darrers anys he dissenyat i gestionat projectes feministes dins els àmbits de l'educació i la política social.
També he desenvolupat competència en l'elaboració de plans d'Igualtat.
Actualment, tant als mitjans de comunicació amb els quals col·laboro, com en l'àmbit de la docència, com en els àmbits de participació social dels que faig part, concentro la meva activitat en la denúncia de les diferents formes de violències contra les dones, i en la necessària feminització de les polítiques com a possible canvi estructural.
Administració i Serveis Públics
Experta en regulació audiovisual, serveis públics, contractació pública, regulació económica i autoritats independents, dret constitucional, europeu i administratiu.
Ha estat Professora de Dret Administratiu, d'Institucions de Dret Comunitari i de Dret Públic Econòmic.
Actualment imparteix les assignatures "Llibertat d'establiment i lliure prestació de serveis" i "Regulació Econòmica" en el Màster d'Estudis Jurídics Avançats de la Facultat de Dret i en el Màster d'Economia, Competència, Regulació i Serveis Públics de la Facultat d'Economia de la Universitat de Barcelona.
Autora de diferents publicacions en matèria de intervenció pública en economía, (competències econòmiques de les CCAA, reconversió industrial, normalització tècnica, mercat de valors, intervenció econòmica dels municipis, administracions independents, liberalització de les telecomunicacions, finançament de les televisions, governança econòmica europea, ajudes públiques i crisi econòmica), contractes i serveis públics, Administració pública i TICs; les darreres publicacions tenen per objecte la regulació econòmica, regulació econòmica i transparència, com també la regulació de l'audiovisual i contractes públics.
Professora convidada de diferents universitats espanyoles i europees (Roma "La Sapienza", Siena, Catòlica de Milà, Florència, Oviedo, País Basc, Pisa, Pavia, Montpeller, París Panthéon-Assas, Paris I Pantheón-Sorbonne, Fondation de Sciences Politiques).
Membre del Grup Europeu de Dret Públic, del Grup Europeu d'Administració Pública, de l'Associació Espanyola de Professors de Dret Administratiu i de l'Associació Internacional de Dret Públic.
Membre del consell de redacció de diferents revistes de dret públic i administració pública, espanyoles i estrangeres.
Avaluadora de projectes de recerca en les agències corresponents de l'Administració de diferents comunitats autònomes i de l'AGE, així com de l'Agència francesa d'Avaluació de la Recerca (grup Administració Pública) i de l'agència equivalent italiana.
Des de 1 de juliol de 2008 fins al 14 juliol 2014 ha estat Consellera del Consell de l'Audiovisual de Catalunya.
Administració i Serveis Públics
Inspectora d'Educació del Departament d'Ensenyament, especialitzada en innovació educativa, comunicació, interculturalitat i plurilingüisme, molt activa en la recerca i l'experimentació als entorns digitals en els camps de la Transmèdia i la Transliteralitat (Transliteracy).
Actualment m'especialitzo en la gestió de continguts digitals per a l'aprenentatge en diversitat a les plataformes d'Aprenentatge Intel·ligent, per tal d'afavorir la sostenibilitat en el relleu generacional.
La meva formació específica en antropologia cultural, geografia i història, filologia en diverses llengües i programació informàtica (tinc un Doctorat, dues Llicenciatures i dos Diplomatures docents) m'ha permès dissenyar estratègies i continguts educatius per a la transició entre el món academicista i els entorns d'aprenentatge emergent i fragmentat de les xarxes socials.
Col·laboro com especialista en lideratge educatiu, gestió de xarxes i coordinació de projectes internacionals, en els Masters i cursos de Postgrau universitaris de la UAB, UB i URLL-Blanquerna, i en els cursos per a equips directius de l'Escola d'Administració Pública de Catalunya, entre d'altres.
M'he especialitzat en accions de diagnosi per a la millora i el canvi educatiu, atès que he dedicat deu anys a dinamitzar iniciatives d'innovació educativa institucional al Departament d'Ensenyament, on he estat Cap del Servei de Llengües, Cap de Servei de Llengües estrangeres i Cap Adjunta a la Subdirecció General de la Inspecció d'Educació.
Com experta He dissenyat, coordinat, gestionat i participat en iniciatives d'assessorament i avaluació educativa d'àmbit internacional, nacional i autonòmic per a projectes d'innovació de diverses entitats públiques i privades (Consell d'Europa, OCDE, MECD, EAPC, AnnaLindh Foundation, Fundació Jaume Bofill, Fundació Telefònica, Adobe, entre d'altres).
Sóc autora de llibres i articles educatius publicats per la McGraw Hill, Oxford University Press, Richmond-Santillana, Océano, Graó, IGI, etc.??
Tinc un ampli coneixement de terminologia mèdica, comprensió i entusiasme per la medicina clínica i l'assistència mèdica basada en l'evidència.
Habilitats de recerca clínica, incloent experiència en la recerca de recursos mèdics basats en evidències i avaluació crítica dels recursos clínics i de salut del consumidor.
Construeixo relacions amb els grups d'interès a l'hora d'oferir atenció centrada en el pacient.
Experta en suggerir i crear projectes i programes especials per a l'ús efectiu dels recursos d'informació clínica a tot el centre mèdic.
Capacitat comprovada de desenvolupar l'educació i la formació en habilitats de cerca d'informació i eines de recerca.
Capacitat demostrada per associar-se amb altres personal de la biblioteca, informadors clínics, professors clínics i personal hospitalari per augmentar l'accés a la informació en el registre mèdic electrònic / mèdic, ús significatiu, educació mèdica i investigació sobre informació clínica.
Coneixement i entusiasme per la integració de noves tecnologies, inclosa la tecnologia mòbil, en el lliurament de serveis d'informació.
Capacitat per treballar de manera eficaç amb tots els nivells de la biblioteca, personal docent, investigadors, clínics, estudiants (professionals, postgraus i graduats), administradors i personal.
Iniciativa, flexibilitat i capacitat per adaptar-se i treballar de forma creativa en un entorn que canvia ràpidament.
Interès per contribuir a la professió mitjançant recerca, publicació, presentació i servei.
Psicòloga experta en Infertilitat des de la vessant del Trauma emocional.
Enfoca el seu treball terapèutic basant-se en el trauma emocional i en els trastorns del vincle i, a l'actualitat, és clínica i consultora per EMDR-Europe.
L'especialització acadèmica enfocada a l'àrea de la infertilitat i també a la diferència sexual centra el seu treball terapèutic en les problemàtiques emocionals traumàtiques lligades amb les disfuncions reproductives.
Màster en estudis de la diferència sexual (DUODA, Universitat de Barcelona, 2008)
Màster en infertilitat: aspectes psicosocials, mèdics i legals (Universitat de València & IVI, 2014).
Membre del Col·legi Oficial de Psicologia de Catalunya
Coordinadora del Grup de Treball Trauma-EMDR del Col·legi Oficial de Psicologia de Catalunya a Girona.
Membre del Grup de Treball EMDR del Col·legi Oficial de Psicologia de Catalunya
Actualment combina la tasca terapèutica de la consulta com a formadora especialitzada en Trauma Psicològic i Disfuncions Reproductives, impartint supervisions, seminaris, tallers i conferències com a ponent en jornades i congressos nacionals i internacionals.
Psicologia de la Reproducció Humana Assistida
Infertilitat i reproducció assistida
Sóc Sociòloga i Agent d'Igualtat.
Des d'Igualtat Creativa i Little Revolutions dissenyo -juntament amb altres professionals- diferents projectes per treballar la igualtat de gènere de manera transversal i creativa: Plans d'Igualtat, Assessorament, Coeducació, Formació, Comunicació, Disseny i Publicitat amb perspectiva de gènere.
Penso que la igualtat cal treballar-la des de la base, a través de l'eduació i per això, poso molta atenció a la COEDUCACIÓ, fent projectes a escoles, des del bressol, a infantil i a primària.
El treball que fem es basa en la nostra experiència i també en els estudis i investigacions que realitzem entorn a la transmissió de sexisme a través del joc i de les joguines.
Així, hem realitzat un estudi al Museu del Joguet de Catalunya, per tal de veure com es duu a terme la diferent socialització a través de la història i dels diferents canals socialitzadors.
Dins l'àmbit de la COEDUCACIÓ, juntament amb altres professionals, estem dissenyant jocs i joguines no sexistes per tal de treballar de forma lúdica i pedagògica la igualtat de gènere.
També, en l'àmbit educatiu, incidim en l'adolescència a través de projectes relacionats amb l'EDUCACIÓ AFECTIVA I SEXUAL amb adolescents per tal de treballar els mites de l'amor romàntic i els ingredients per a establir relacions afectives i sexuals des de la igualtat i el respecte.
També realitzo PLANS D'IGUALTAT I ASSESSORAMENT per a ens locals per incloure la perspectiva de gènere.
A més, fa anys que realitzo FORMACIÓ i PONÈNCIES I XERRADESCentorn a la igualtat d'oportunitats, la coeducació, prevenció de la violència masclista i el sexisme a través del joc i de les joguines.